Els majors de Burjassot han gaudit de la seua setmana
2025-07-24

Els majors de Burjassot han gaudit d’una setmana plena d’activitats pensades per a ells entre les quals no ha faltat el ball, les xarrades informatives, els jocs tradicionals, les exposicions i un dinar de germanor en el qual es reunien en la Vila del Pilar, gràcies a la col·laboració de la Junta Directiva d’aquest centre social.

Durant el citat dinar, i mentre tots els apuntats degustaven un ric plat de paella, la Junta del centre es feia la foto de família amb l’alcalde de Burjassot, Rafa García, les regidores de l’Àrea de Benestar Social i Serveis Socials, Lluna Àrias i Olga Camps, respectivament i el regidor de Policia i Seguretat Ciutadana, Manuel Pérez Menero. No faltava a la foto l’equip de Dinamització de la 3ª Edat, artífex del programa d’activitats de la setmana.